CELEX: 62018TN0565
Language: et
Date: 2018-09-24 00:00:00
Title: Kohtuasi T-565/18: 24. septembril 2018 esitatud hagi – P. Krücken Organic versus komisjon

26.11.2018   
            
            
               ET
            
            
               Euroopa Liidu Teataja
            
            
               C 427/91
            
         
      24. septembril 2018 esitatud hagi – P. Krücken Organic versus komisjon
      (Kohtuasi T-565/18)
      (2018/C 427/120)
      Kohtumenetluse keel: saksa
      
         Pooled
      
      
         Hageja: P. Krücken Organic GmbH (Mannheim, Saksamaa) (esindaja: advokaat H. Schmidt)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  hageja palub mõista kostjalt tema kasuks välja 216 749,02 eurot, millele lisandub alates hagi esitamise päevast viivitusintress Euroopa Keskpanga poolt oma peamistele refinantseerimistehingutele kehtestatud määrast 8 % kõrgemas aastamääras.
               
            
                  —
               
               
                  kohustada kostjat võimaldama hagejal tutvuda kõigi dokumentidega, mis on koostatud ECOCERT SA tegevuse käigus Erenhot Jinguyuan Grain and Oil Co. Ltd., 2051 Youyi Road North’i, Ernehot City, Xilingol League’, Inner Mongolia Autonomous Region’i, Peoples Republic of China toodetud mahepõllumajandustoodete kontrollimisel, ning eelkõige aastatel 2016, 2017 ja 2018 koostatud inspektsiooniaruannetega ja sinna juurde kuuluvate hindamislehtedega, mis on seotud ECOCERT SA kinnituste, hinnangute ja otsustega, mis olid aluseks mahepõllumajanduses toodetud 490 960 kg seesamiküpsiste kohta määruse (EÜ) nr 1235/2008 V lisa alusel 19. septembril 2017 väljastatud kontrollsertifikaadile nr 22904CN1700w13 ning hiljem selle sertifikaadi tühistamisele ECOCERT SA poolt;
               
            
                  —
               
               
                  anda kostjale korraldus
                  kohustada kontrolliorganeid, kellele ta on kolmandates riikides usaldanud Euroopa Liidu mahepõllumajandustootmise kontrolliga seonduvad ülesanded, tegema komisjoni määruse (EÜ) nr 1235/2008 (1) V lisa alusel 19. septembril 2017 väljastatud kontrollsertifikaadi rubriigis 11 nimetatud importijale, konkreetselt hagejale, teatavaks nende organite otsused, mis puudutavad nimetatud importijale, konkreetselt hagejale, väljastatud sertifikaatide tühistamist või kehtetuks tunnistamist, ning võtma vastu tema vastuväited ja tegema nende suhtes otsused, ning
                  kohustada tema poolt kolmandates riikides usaldatavaid mahepõllumajandustootmise kontrolliorganeid võimaldama importijatel, eelkõige hagejal, tutvuda mahepõllumajandustootmise kontrollimenetluse otsuste aluseks olevate dokumentiga, eelkõige inspektsiooniaruannetega ja hindamislehtedega, milles on kinni kaetud kolmandaid isikuid puudutav konfidentsiaalne teave.
               
            
         Väited ja peamised argumendid
      
      Hageja väidab oma hagiavalduse põhjenduseks eelkõige, et komisjon on rikkunud oma kohustust teostada sobivate meetmetega järelevalvet ECOCERT SA – kes on üks mahepõllumajandustoodete samaväärsuse hindamise organeid Hiinas – tegevuse üle, et teha kindlaks, kas viimane järgib määrust (EÜ) nr 1235/2008 (2).
      
         (1)  Komisjoni 8. detsembri 2008. aasta määrus (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 334, 12.12.2008, lk 25).
      
         (2)  Nõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1).